Държавен вестник, бр. 13, 2021 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  13
МИНИСТЕРСТВО 
НА ФИНАНСИТЕ
НАРЕДБА № Н-4 
от 11 февруари 2021 г.
за подлежащите на вписване обстоятелства, 
условията и реда за водене и поддържане на 
регистрите по Закона за хазарта, както и 
предоставяните електронни услуги
Раздел I
Общи положения
Чл. 1. С тази наредба се определят:
1. подлежащите на вписване обстоятелства 
в публичните електронни регистри, водени в 
Националната агенция за приходите (НАП) 
по Закона за хазарта (ЗХ);
2. условията и редът за вписване и подлежа­
щите на вписване обстоятелства в публичните 
електронни регистри, водени в Българския 
институт по метрология (БИМ) по ЗХ;
3. условията и редът за водене и поддържане 
на регистрите по т. 1 и 2;
4. електронните услуги, предоставяни от 
НАП и БИМ по ЗХ.
Чл. 2. (1) Националната агенция за прихо­
дите води и поддържа регистри за:
1. организаторите на хазартни игри;
2. организаторите на дейности по про­
изводство, разпространение и сервиз и по 
внос, разпространение и сервиз на игрално 
оборудване;
3. издадените лицензи, включително отка­
заните, прекратените, отнетите, променените 
лицензи за организиране на хазартните игри и 
за извършване на дейности по производство, 
разпространение и сервиз и по внос, разпрост­
ранение и сервиз на игрално оборудване; 
4. лабораториите, които да извършват 
изпитвания на игрално оборудване, джакпот 
системи, игрален софтуер и комуникационно 
оборудване, предназначени за използване на 
територията на страната; 
5. решенията на изпълнителния директор 
на НАП по ЗХ.
(2) Регистрите се съхраняват в база от 
данни на НАП за организатори на хазартни 
игри и дейности по ЗХ.
Чл. 3. (1) Българският институт по метро­
логия води и поддържа регистри за:
1. типове и модификации на игрално обо­
рудване, включващ:
а) игрални автомати с едно или повече 
игрални места;
б) игрални маси в игрално казино;
в) игрални съоръжения за числови лота­
рийни игри тото, лото, бинго и кено;
2. джакпот системи;
3. игрален софтуер и комуникационно 
оборудване за онлайн залагания, вкл. вирту­
ално игрално оборудване, системи за онлайн 
залагания и контролен локален сървър;
4. централните компютърни системи за 
контрол върху тото, лото, бинго, кено, мо­
ментни лотарийни игри, игри със залагания 
върху резултати от спортни състезания и 
надбягвания с коне и кучета и игри със за­
лог върху случайни събития и със залагания, 
свързани с познаване на факти;
5. устройствата на самообслужване за ор­
ганизиране на лотарийни игри. 
(2) Регистрите се съхраняват в база от 
данни на БИМ.
Чл. 4. (1) На вписване в регистрите под­
лежат само данните относно определените в 
ЗХ и в наредбата обстоятелства и промените 
в тях. В регистрите не се вписва информация, 
която представлява лични данни по смисъла 
на Закона за защита на личните данни, с 
изключение на информацията, за която със 
закон се изисква да бъде обявена.
(2) Вписванията в регистрите на НАП 
имат оповестително действие, а вписванията 
в регистрите на БИМ имат конститутивно 
действие.
Раздел II
Водене и поддържане на електронните ре-
гистри
Чл. 5. (1) Всички вписвания и заличавания в 
регистрите се извършват от длъжностни лица, 
определени със заповед на изпълнителния 
директор на НАП, съответно със заповед на 
председателя на БИМ.
(2) Вписването и заличаването се извършва 
в тридневен срок от издаване на съответния 
акт на изпълнителния директор на НАП, съ­
ответно на председателя на БИМ, въз основа 
на представен препис от акта. 
(3) Удостоверенията за издаден лиценз по 
чл. 34 от ЗХ се вписват в съответния регистър 
в срок до 3 дни след заплащане на дължимите 
държавни такси по чл. 29, ал. 3 от ЗХ. 
(4) Вписванията и заличаванията се из­
вършват служебно.
Чл. 6. (1) Техническите грешки, допуснати 
при вписванията, се поправят въз основа на 
заповеди на изпълнителния директор на НАП, 
съответно на председателя на БИМ, като в 
заповедите се отбелязват поправките. 
(2) Поправките по ал. 1 не могат да водят 
до унищожаване или повреждане на вписаната 
информация, която се поправя. 
(3) Поправките на технически грешки се 
извършват в срок до 7 дни след получаване 
на искане от заинтересовани лица или след 
констатиране на допуснатата грешка по слу­
жебен път. 
(4) Поправките на очевидни фактически 
грешки се извършват след влизане в сила на 
решението за поправката на очевидни фак­
тически грешки.